EkBass/fiwiki-20250220-pages-articles huggingface dataset:
Timo Hakala

Timo Hakala (s. 3. syyskuuta 1955) on entinen suomalainen koripalloilija ja pesäpalloilija. Hakala pelasi SM-sarjassa koripalloa Hyvinkään Tahkossa 1980–1981 ja pesäpalloa Jyväskylän Kirissä 1972–1979 sekä Tahkossa 1980. Hän saavutti kaudella 1980 pesäpallossa SM-kultaa sekä kausilla 1979-1980 ja 1980-1981 koripallossa SM-pronssia. Lisäksi hän on ajanut yhteensä kahdeksan MM-rallia Sebastian Lindholmin ja Kalevi Ahon kartanlukijana 1984–1994. Ammatiltaan hän on tv-viestintäalan yrittäjä. == Saavutukset == === Pesäpalloilijana === * 1 SM-kulta: 1980 * 3 SM-hopeaa: 1977, 1978, 1979 * 1 SM-pronssi: 1976 ==Lähteet== * Timo Hakala Nelonen Median urheilujohtajaksi * Pesäpalloilijoiden pelaajakortit * Koripalloliitto: Uratilastot & saavutukset === Viitteet === Luokka:Suomalaiset pesäpalloilijat Luokka:Suomalaiset koripalloilijat Luokka:Suomalaiset kartanlukijat Luokka:Vuonna 1955 syntyneet Luokka:Elävät henkilöt
Ilkka Musto

__NOTOC__ Ilkka Musto (27. syyskuuta 1944) on entinen suomalainen pesäpalloilija. Musto pelasi Lahden Maila-Veikoissa mestaruussarjaa vuosina 1962–1963, sittemmin Savonlinnan, Kerimäen ja Juvan kautta Puna-Mustissa 1970–1975, jolta ajalta on Suomen mestaruus 1973. Vuonna 1975 Musto siirtyi Hyvinkään Tahkoon, jossa saavutti mestaruuden vuosina 1979–1981, jonka jälkeen lopetti aktiiviuransa. == Saavutukset == === Pelaajana === * 4 SM-kultaa: 1973, 1979, 1980, 1981 * 2 SM-pronssia: 1971, 1978 * 1 Itä-Länsi-ottelu: 1972 ==Lähteet== * "Päivääkään en pesiksen osalta vaihtaisi pois", Suomen Pesäpalloliitto, pesis.fi 9.9.2005 === Viitteet === Luokka:Suomalaiset pesäpalloilijat Luokka:Vuonna 1944 syntyneet Luokka:Elävät henkilöt
Ilpo Kytösalmi

Ilpo Arto Kytösalmi (s. 14. tammikuuta 1946 Ruokolahti) on uransa lopettanut suomalainen pesäpalloilija. Ilpo Kytösalmi valittiin vuoden lukkariksi 1970 ja vuoden parhaaksi pelaajaksi 1971. Hänet tunnettiin myös nimellä "maneesin taikuri". Itä-Länsi -otteluita Kytösalmelle kertyi kaikkiaan 13 ja Liitto- Lehdistö -otteluun hän osallistui yhdeksän kertaa. Suomen mestaruuden Kytösalmi voitti Imatran Pallo-Veikkojen joukkueessa 1977 ja 1978. == Saavutukset == === Pelaajana === * 2 SM-kultaa: 1977, 1978 * 1 SM-pronssi: 1973 * 13 Itä-Länsi-ottelua: 1969-1979, 1981-1982 * Vuoden lukkari: 1970 http://www.pesis.fi/pesapalloliitto/historia/parhaat-pelaajat- kausittain/vuoden_lukkarit/ * Vuoden pesäpalloilija: 1971 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == * === Viitteet === Luokka:Suomalaiset pesäpalloilijat Luokka:Vuonna 1946 syntyneet Luokka:Elävät henkilöt
Afrikansepelkyyhky

Afrikansepelkyyhky (Columba delegorguei) on Itä-Afrikassa Sudanista ja Keniasta Etelä-Afrikkaan levinnyt kyyhkylintu, jonka holotyypin kuvaili Adulphe Delegorgue Durbanista Natalista 1847. Lajista tunnetaan kaksi alalajia, eteläinen delegorguei ja pohjoisempi sharpei.IBC == Lähteet == Luokka:Kyyhkylinnut
Pronssiniskakyyhky

Pronssiniskakyyhky (Columba iriditorques) on länsi- ja keskiafrikkalainen kyyhkylintu, jonka elinympäristö ulottuu Senegalista Nigerian kautta Luoteis- Angolaan, kattaen Kongon altaan kokonaan ja osia Zairesta ja Ugandasta. Lajin holotyypin kuvaili John Cassin Liberian St Paul's Riveriltä 1856.IBC == Lähteet == Luokka:Kyyhkylinnut
Jankuttajakyyhky

Jankuttajakyyhky (Columba malherbii) on afrikkalainen, Guineanlahdella sijaitsevien Príncipen, São Tomén ja Annobónin saarilla elävä kyyhkylintu, jonka holotyypin kuvailivat Verreauxin veljekset Jules ja Edouard São Tomésta 1851, ja nimesivät maanmiehensä Alfred Malherben kunniaksi.IBC == Lähteet == Luokka:Kyyhkylinnut
Luumäen kirkko

Luumäen kirkko on puukirkko Luumäen kunnassa Etelä-Karjalassa. Kirkon piirustukset on laadittu Carl Ludvig Engelin johtamassa Intendentinkonttorissa, ja ne valmistuivat 1833. Piirustukset laati Intendentinkonttorin konduktööri Anders Fredrik Granstedt, ja ne noudattivat Engelin vuonna 1824 suunnitteleman Alajärven kirkon piirustuksia. Luumäen kirkko rakennettiin 1843–1845 ja vihittiin käyttöön 1845.Museovirasto – Rakennetut kulttuuriympäristöt – Luumäen kirkko Luumäen kirkko on empiretyylinen keskeisesti korostettu sisäviisteinen ristikirkko. Ristikeskuksessa on kahdeksankulmainen attikaosa, jonka yläpuolella kohoaa pieneen lanterniiniin päättyvä kupoli. Kattolistojen alapuolella kulkee ulko- ja sisätilassa uusgoottilainen neliapila- tai vinoristikuvioinen vyöhyke. Kirkon kellotapuli valmistui 1876.Museovirasto – Luumäen kirkko Istumapaikkoja kirkossa on noin tuhat. Alttaritaulun on vuonna 1929 maalannut Martta Helminen. Kirkon 25-äänikertaiset urut ovat Bror Axel Thulén ja Kangasalan urkutehtaan vuodelta 1908. Kirkon nykyinen asu on Ilmari Launiksen suunnittelemasta peruskorjauksesta vuodelta 1911. Korjauksessa ulkoseinät vuorattiin laudoituksella ja alttarilaitteen takana ollut lehteri laudoitettiin umpeen. Kirkkoa on korjattu Ensio Louhiluodon johdolla 1971. Viime sotien sankarihautausmaan muistomerkin on suunnitellut Ilmari Wirkkala. Niin sanotulla vanhalla hautausmaalla on presidentti P. E. Svinhufvudin hautapaasi ja kansalaissodan leijona-aiheinen muistomerkki. Luumäen nykyinen kirkko on seurakunnan kolmas kirkko. Toinen kirkko paloi 1839. Seurakunta hankki piirustukset uudelle kirkolle jo ennen toisen kirkon paloa, mutta uuden kirkon rakentaminen pääsi alkuun vasta toisen kirkon palon jälkeen. ==Kuvia== Tiedosto:Luumäki Church, interior.jpg|Kirkko sisältä Tiedosto:Luumäen kirkko 2017 02.jpg|Kellotapuli Tiedosto:Luumäen kirkko 11.jpg|Alttari Tiedosto:Luumäen kirkko 9.jpg|Urut Tiedosto:Luumäen kirkko 4.jpg|Kirkonkello Tiedosto:Luumäen kirkko 2.jpg|Portti ==Lähteet== *Luumäki – Luumäen kirkko *Luumäen seurakunta – Luumäen kirkko ===Viitteet=== == Aiheesta muualla == Luokka:Luumäen rakennukset ja rakennelmat Luokka:Luumäen nähtävyydet Luokka:Etelä-Karjalan kirkkorakennukset Luokka:Suomen puukirkot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1840-luvulla rakennetut kirkot
Édouard Verreaux

Jean Baptiste Édouard Verreaux (1810 – 1868) oli ranskalainen luonnontutkija, keräilijä ja eläinkauppias. Jules Verreaux oli hänen veljensä. Vuonna 1830 Verreaux matkusti Etelä-Afrikkaan auttamaan veljeään laajan eläinten näytekokoelman keräämisessä. Hän palasi vuonna 1832 Ranskaan, josta matkusti Sumatralle, Jaavaan, Filippiineille ja Indokiinaan keräämään näytteitä. Vuonna 1834 hän otti hoitaakseen suvun luonnonhistoriaan suuntautuneen kaupankäynnin Pariisissa. Édouard ja Jules Verreaux nimesivät suuren määrän uusia lintulajeja, kuten jankuttajakyyhkyn (Columba malherbii) ja guineanlintuhaukan (Accipiter toussenelii).ITIS == Lähteet == Luokka:Ranskalaiset ornitologit Luokka:Vuonna 1810 syntyneet Luokka:Vuonna 1868 kuolleet
Luumukyyhky

Luumukyyhky (Aplopelia larvata) on laajalla alueella elävä afrikkalainen kyyhkylintu, jonka elinympäristö ulottuu Länsi-Afrikan Sierra Leonesta ja Itä- Afrikan Sudanista Etelä-Afrikkaan. Lajista tunnetaan kuusi alalajia ja sen holotyypin kuvaili Coenraad Jacob Temminck Knysnasta Etelä-Afrikasta 1809.IBC == Lähteet == Luokka:Kyyhkylinnut
Kosti Kankainen

Kosti Aarno Aleksi Kankainen (9. huhtikuuta 1894 Turku – 20. heinäkuuta 1979 Helsinki) oli suomalainen pappi ja poliitikko. Hänen puolueensa oli Kansallinen Kokoomus. Kankainen vihittiin papiksi vuonna 1917. Hän suoritti teologian erotutkinnon vuonna 1916 ja pastoraalitutkinnon vuonna 1919. Hän työskenteli 1917–1921 virkaa tekevänä kappalaisena Paattisissa, minkä jälkeen hän aloitti Nurmijärven seurakunnassa. Vuosina 1921–1926 hän oli Nurmijärven kappalainen ja 1928–1964 Nurmijärven kirkkoherra. Hän sai rovastin arvonimen vuonna 1936. Kankainen työskenteli myös Suomen Nuorten Kristillisen Liiton virkaa tekevänä pääsihteerinä ja Nuorten airut -lehden päätoimittajana vuosina 1926–1927 sekä Suomen evankelis-luterilaisen sisälähetyssäätiön toiminnanjohtajana vuodesta 1964. Kankainen työskenteli papintyönsä ohella opettajana. Hän toimi 1929–1964 Nurmijärven yhteiskoulun uskonnon ja laulun opettajana, 1929–1933 ja 1939–1942 kyseisen koulun rehtorina ja 1962–1964 Nurmijärven kansalaiskoulun opettajana. Huhtikuusta 1945 heinäkuuhun 1948, eduskuntavaalien 1945 jälkeen, Kankainen toimi kansanedustajana Uudenmaan läänin vaalipiiristä. Hän oli lakivaliokunnan ja sivistysvaliokunnan jäsen. Hän toimi poliittisella urallaan myös Nurmijärven kunnanvaltuutettuna ja vuonna 1950 presidentin valitsijamiehenä. Kankainen oli naimisissa kahdesti. Hänen ensimmäinen puolisonsa oli Helmi Eva Maria Ervo (vuosina 1919–1943) ja toinen puolisonsa Toini Alina Rissanen (vuodesta 1946). Kankainen oli pappina ja ihmisenä pidetty. Hänestä syntyikin lentävä lause: == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Nurmijärven kunnanvaltuutetut Luokka:Uudenmaan vaalipiiri Luokka:Suomalaiset opettajat Luokka:Suomen evankelis-luterilaisen kirkon papit Luokka:Vuonna 1894 syntyneet Luokka:Vuonna 1979 kuolleet
Joensuun kävelykatu

thumb| Joensuun kävelykatua Niskakadun puoleisessa päässä. Joensuun kävelykatu kulkee kolmen korttelin matkan pitkin Kauppakatua etelästä Suvantokadulta alkaen. Se ohittaa Joensuun torin ja Siltakadun ja päättyy Niskakadulle. Kävelykadun rakentaminen aloitettiin 1999, ja se avattiin virallisesti 17. syyskuuta vuonna 2004. Syksyllä 2018 kävelykaduksi merkittiin myös Niskakadun ja Kauppakadun risteysalue. Joensuun kävelykadulla on talvella lumensulatusjärjestelmä, katulämmitys, josta vastaa isännöintitoimisto Joensuun Kuivakenkä Oy kävelykadun kiinteistöjen kanssa. Kaupunkikeskustan kiinteistöt ovat Joensuun Kaupunkikeskustayhdistys ry:n jäseniä ja osallistuvat mm. kävelykadun jokavuotisten jouluvalojen toteuttamiseen. Kävelykeskustassa järjestetään vuosittain teemapäiviä ja kaupunkitapahtumia, joista muun muassa Joulunavaus on kerännyt vuosittain yli 20 000 osallistujaa. Suosittuja ovat olleet myös Valkosipulikestit, Villisikafestivaalit (alkoi 2011), Popkatu (alkoi 2002), Kahviviikko ja Joen yö. Kävelykadulle sijoitettiin kesällä 2007 pronssinen Susi kosiomatkalla eli Kosiosusi-veistos (Eija Hänninen ja Henna Onnela). Saman patsaan lasikuituinen versio oli esillä kesällä 2006.Joensuun kaupunginhallituksen pöytäkirja 14.5.2007 Rinnakkaisveistos Morshukka (Eija Hänninen ja Henna Heiskanen) paljastettiin Kosiosuden lähellä 2019. Kävelykadulla on myös taiteilijoiden tekemiä katulaattoja. Kävelykadun toiminnoista ja lupa-asioista, kuten myyntipaikoista, huolehtii Joensuun Kaupunkikeskustayhdistys ry, jonka markkinointinimi on ollut vuodesta 2018 Virta. Yhdistys järjestää esim. myyntipöytiä, katostelttoja tai äänentoistolaitteita erilaisiin kävelykadun tapahtumiin sekä muihin tilaisuuksiin. ==Lähteet== *Joensuun kaupunkikeskusta: Kaiken keskellä, kaikkien käytössä -esite ===Viitteet=== == Aiheesta muualla == *Joensuun kaupunkikeskustayhdistys Virta ry:n kotisivut Kävelykatu Luokka:Suomen kävelykadut
Genocide Watch

Genocide Watch on Yhdysvalloissa päämaajaansa pitävä kansainvälinen järjestö, joka toimii kansanmurhien ennustamiseksi, estämiseksi ja niiden toteuttajien rankaisemiseksi. Sen pääkonttori on Washingtonissa. Genocide Watchin perusti Gregory Stanton. Järjestö perusti vuonna 1999 yhteisön nimeltä International Campaign to End Genocide, johon kuuluu useita samankaltaisia järjestöjä. Genocide Watch julkaisee raportteja, jotka ovat journalistien ja aktivistien vapaassa käytössä. Raportteja on käytetty lehdistössä koskien tilannetta Darfurissa, Etiopiassa ja Irakissa, sekä muista paikoista. Huhtikuussa 2022 Genocide Watch varoitti muslimivähemmistöön kohdistuvan kansanmurhan uhasta Intiassa. == Lähteet == == Aiheesta muualla == *Genocide Watchin kotisivut (genocidewatch.com) Luokka:Kansainväliset järjestöt
Christopher Gillberg

Lars Christopher Gillberg (s. 19. huhtikuuta 1950) on ruotsalainen lapsi- ja nuorisopsykiatrian professori Göteborgin yliopistossa. Hän on University College Londonin Institute of Child Healthin (ICH) kunniaprofessori.Staff list. ICH, Academic units, Neurosciences. . Hän on työskennellyt myös vierailevana professorina Bergenin, New Yorkin, Odensen, Lontoon yliopiston St George'siisa), San Franciscon ja Strathclyde yliopistossa.Munk-Jørgensen, P. (August 2003), "Biographies", Acta Psychiatrica Scandinavica , 108: 160, doi:10.1034/j.1600-0447.2003.00154.x. ISSN 0001-690XModern Approaches in Learning Disabilities Conference . Developmental Disabilities Research Group (DDREG) 2005 annual conference, South West Centre for Education, Research & Development Gillberg on tutkinut autismin kirjon häiriötä (ASD), kuten Aspergerin oireyhtymää ja autismia, Touretten oireyhtymää, Fragile-X- oireyhtymää, ADHD ja anorexia nervosaa. Hän on julkaisun European Child & Adolescent Psychiatry perustajia ja on ollut kirjoittajana ja toimittajana monissa tieteellisissä ja oppikirjoissa. Hän on saanut useita palkintoja, kuten Philips Nordic Prize 2004 for neurological research,Philips: Philips Nordic Prize for research within Neurodevelopmental Disorders. "Last year's winner: Christopher Gillberg." ja hänen artikkeliluettelonsa Medlinessa sisältää yli 300 tieteellistä artikkelia. Lisäksi Gillberg on autismin perinnöllisyyden arvostettuja kansainvälisiä tutkijoita.Gosline, Anna. "Roadmap to unravelling autism revealed". New Scientist, 28.6.2005. == Lähteet == Luokka:Ruotsalaiset professorit Luokka:Ruotsalaiset psykiatrit Luokka:Göteborgin yliopiston professorit Luokka:Vuonna 1950 syntyneet Luokka:Elävät henkilöt
Tik Tok

Tik Tok (tyyliteltynä ”TiK ToK”) on yhdysvaltalaisen pop-artisti Keshan ensimmäinen soolosingle. Se on samalla ensimmäinen single hänen debyyttialbumiltaan Animal. Kesha on kirjoittanut laulun yhteistyössä Benny Blancon ja Dr. Luken kanssa. Tik Tok julkaistiin digitaalisena 7. elokuuta 2009. Laulu oli kaupallinen menestys maailmassa, virallisella singlelistalla se meni kärkeen Australiassa, Kanadassa, Uudessa-Seelannissa ja Yhdysvalloissa. Lisäksi se on ollut listoilla useissa Euroopan maissa ja viiden parhaan joukossa Britanniassa ja Irlannissa. Se rikkoi naisartistin ladatuin kappale viikossa -ennätyksen, jota Nielsen SoundScan alkoi seurata vuonna 2003. Single ladattiin Yhdysvalloissa viikon aikana 610 000 kertaa. Kesäkuussa 2010 single oli myynyt pelkästään Yhdysvalloissa viisi miljoonaa kappaletta. Suomessa kappale on myynyt kultaa. == Mainostus televisiosarjoissa == Kappaletta käytettiin Muodin huipulle -sarjan kuudennella tuotantokaudella ja The Hills -sarjan jaksossa. Kesha kävi esittämässä laulun The Wendy Williams Show’ssa, Lopez Tonightissa, Late Night with Jimmy Fallonissa, The Tonight Show with Conan O’Brienissa ja The Ellen DeGeneres Show’ssa. Kappaletta käytettiin myös animaatiosarja Simpsonien 21. tuotantokauden jakson ”Isoveli valvoo” poikkeuksellisessa alkutunnuksessa, jossa sarjan hahmot tanssivat ja laulavat sen tahdissa. == Listasijoitukset == === Listat === Lista Korkein sijoitus Alankomaiden singlelista 2 Australian singlelista 1 Belgian singlelista (Flanderi) 4 Belgian singlelista (Vallonia) 1 Britannian singlelista 4 Bulgarian singlelista 2 Canadian Hot 100 1 Espanjan singlelistahttp://www.spanishcharts.com/showitem.asp?interpret=Ke%24ha&titel;=TiK+ToK&cat;=s 5 European Hot 100 Singles 1 Irlannin singlelista 3 Italian singlelista 2 Itävallan singlelista 1 Japanin singlelista 3 Norjan singlelista 1 Ranskan singlelista 1 Ruotsin singlelista 3 Saksan singlelistahttp://musicline.de/de/chartverfolgung_summary/title/Ke%24ha/TiK+ToK/single 1 Slovakian singlelista 2 Suomen virallinen lista 2 Sveitsin singlelista 1 Tanskan singlelista 3 Tšekin singlelista 2 Unkarin singlelistahttp://www.mahasz.hu/m/?menu=slagerlistak&menu2;=radios_top_40 2 Uuden-Seelannin singlelista 1 U.S. Billboard Hot 100 1 == Lähteet == Luokka:Keshan kappaleet Luokka:Vuoden 2009 kappaleet Luokka:Billboard Hot 100 -listan ykköset
Disney Juhlajulkaisut

Disneyn Juhlajulkaisut (engl. Disney Special Editions) ovat DVD- ja Blu-ray -linjoja, jotka ovat Ison-Britannian versioita Yhdysvalloissa julkastaville platina- ja timanttipainoksille. Ison-Britannian juhlapainoslinja sisältää myös Disney-elokuvia, joista ei ole platina- ja timanttipainoksia, mutta joita on silti julkaistu Yhdysvalloissa erityisissä "Juhlajulkaisu"-pakkauksissa (esim. Robin Hoodin kaikkein halutuin painos sekä Dumbon isotelttapainos). Juhlajulkaisuissa on digitaalisesti paranneltu ääni ja kuvanlaatu. Ne sisältävät myös monia lisämateriaaleja, kuten pelejä, näin elokuva tehtiin, luonnoksia ja monia muita. == Disney Holvi-DVD:t == Disney on valinnut 13 elokuvalle paikan holviinsa. Vuonna 2007 ja 2008 ne uudelleennimitettiin platinapainoksiksi ja 2008 yritys aloitti platinavalikoiman julkaisun Blu- raylla. == Erikoisjulkaisut == Erikoisjulkaisulla (engl. Special edition) tarkoitetaan usein klassikoista ilmestyneitä jatko-osia, kuten Jafarin paluu ja 101 dalmatialaista 2: Pikku Kikero Lontoossa. Joitakin klassikoitakin mainitaan "erikoisjulkaisuna", kuten Mulan ja Lilo ja Stitch. Luokka:Disney
Kouvolan seurakuntayhtymä

Kouvolan seurakuntayhtymä on evankelis-luterilainen seurakuntayhtymä Kouvolan kaupungin alueella. Seurakuntayhtymään kuuluu viisi seurakuntaa ja Jaalan kappeliseurakunta osana Kuusankosken seurakuntaa. Jäsenseurakunnat kuuluvat Mikkelin hiippakuntaan. Kouvolan seurakuntayhtymän pääkonttori sijaitsee Kuusankoskella, seurakuntakeskuksen yhteydessä. ==Seurakunnat ja kirkot== *Anjalankosken seurakunta **Anjalan kirkko **Inkeroisten kirkko **Myllykosken kirkko **Sippolan kirkko **Ummeljoen kyläkirkko *Elimäen seurakunta **Elimäen kirkko **Korian kirkko *Kouvolan seurakunta **Kouvolan keskuskirkko **Käpylän kirkko *Kuusankosken seurakunta ja Jaalan kappeliseurakunta **Jaalan kirkko **Kuusankosken kirkko **Voikkaan kirkko *Valkealan seurakunta **Tirvan kyläkirkko **Tuohikotin kyläkirkko **Valkealan kirkko **Voikosken kyläkirkko ==Kuvia kirkoista== Tiedosto:Tirvan kyläkirkko 2.jpg|Tirvan kyläkirkko Tiedosto:Tuohikotin kyläkirkko 1.jpg|Tuohikotin kyläkirkko Tiedosto:Ummeljoen kyläkirkko2.jpg|Ummeljoen kyläkirkko Tiedosto:Voikosken kirkko 1.jpg|Voikosken kyläkirkko ==Lähteet== *Kouvolan seurakuntayhtymä Luokka:Suomen evankelis- luterilaiset seurakuntayhtymät Luokka:Mikkelin hiippakunta Luokka:Kouvolan seurakunnat
Sosigenes Peripateetikko

Sosigenes Peripateetikko (; 100-luvun loppu) oli antiikin kreikkalainen filosofi, joka oli Aleksanteri Afrodisiaslaisen opettaja. Tämän vuoksi häntä on pidetty peripateettiseen koulukuntaan kuuluneena filosofina, vaikka hän oli todennäköisemmin stoalainen. Sosigenes kirjoitti teoksen Pyörivistä taivaankehistä (Peri tōn anelittousōn), josta on säilynyt katkelmia Simplikioksen kommentaarissa Aristoteleen teoksesta Taivaasta. Sosigenes arvosteli sekä Aristotelesta että Eudoksos Knidoslaista, ja erityisesti näiden teoriaa taivaankehistä ja episykleistä, koska katsoi teorian olevan epäyhteensopiva Aristoteleen tekemien filosofisten oletusten kanssa. Hän huomautti myös, että planeettojen kirkkaus vaihtelee huomattavasti ja että auringonpimennykset ovat joskus täydellisiä ja joskus rengasmaisia, mikä viittaisi siihen, että Auringon, Kuun ja Maan väliset etäisyydet eivät ole aina samat. Sosigenes on yhdistetty peripateettiseen koulukuntaan todennäköisesti lähinnä siksi, että hänellä on kytkös peripateetikko Aleksanteriin. Tämän opettajana mainitaan kaksi peripateetikkoa, Herminos ja Sosigenes, mutta vaikuttaa siltä, että nämä kaksi on erotettu samaan aikaan vaikuttaneista stoalaisista Herminos ja Sosigenes vain mainitun kytköksen vuoksi. On kuitenkin todennäköisempää, että kyseessä olivat samat kaksi stoalaista filosofia. Sosigenes sekoitetaan usein egyptiläis-roomalaiseen tähtitieteilijään Sosigenes Aleksandrialaiseen. == Lähteet == Luokka:Antiikin kreikkalaiset filosofit Luokka:Antiikin kreikkalaiset tähtitieteilijät Luokka:Peripateettiset filosofit Luokka:Stoalaiset filosofit Luokka:Syntymävuosi tuntematon Luokka:100-luvulla kuolleet
Tunkan piiri

Tunkan piiri (, ) on kunnallinen itsehallintoalue Burjatian tasavallassa Venäjällä. Vuonna 1923 perustetun piirin pinta-ala on 11 792 neliökilometriä. Asukkaita on 22 800 henkeä (vuonna 2009). Tunkan piiri sijaitsee Burjatian lounaisosassa. Pohjoisessa se rajoittu Okan piiriin, idässä Irkutskin alueeseen, etelässä Zakamenskin piiriin ja lännessä Mongoliaan. Maantieteellisesti piirin alue käsittää Sajanvuorten itäosassa sijaitsevan Tunkan laakson, joka yhdistää Baikalin ja Mongoliaan kuuluvan Hövsgöl-järven. Laakson läpi virtaa Angaran sivujoki Irkut. Piiriin kuuluu 14 maalaiskuntaa: Aršan, Dalahai, Galbai, Harbjaty, Hoito-Gol, Hužiry, Kyren, Mondy, Toltoi, Tory, Tunka, Turan, Žemtšug ja Zun-Murino. Hallinnollinen keskus on Kyrenin kylä, josta on 490 kilometriä tasavallan pääkaupunkiin Ulan-Udeen. Asutuskeskuksia on yhteensä 35. Asukkaista 61,4 % on burjaatteja, 37,0 % venäläisiä ja 1,0 % sojootteja. Piirin alueella sijaitsee vuonna 1991 perustettu Tunkan kansallispuisto. Tärkeimpiä tulonlähteitä on matkailu. Seudulla toimii Aršanin kylpylä sekä pienempiä kivennäisvesiparantoloita- ja lähteitä. Nähtävyyksiin kuuluu 1800-luvun alussa perustettu Kyrenin buddhalaisluostari, perinteisiä kulttipaikkoja ja ortodoksisten lähetyssaarnaajien rakentamia kirkkoja. Kulttuurilaitoksia ovat lasten taidekoulu Kyrenissä, musiikkikoulu Tunkassa sekä Hoitogolin kansatieteellinen museo ja Žemtšugin kotiseutumuseo. Piirissä toimii kansanteatteri sekä burjaattilaisia ja venäläisiä kansanperinneyhtyeitä. Paikallislehtenä ilmestyy Sajany (”Sajanvuoret”) ja sen burjaatinkielinen liite Mundarga. ==Lähteet== ==Aiheesta muualla== * Tunkan piiri Burjatian tasavallan sivustolla *
Kotka–Kymin seurakunta

Kotka–Kymin seurakunta on evankelis-luterilainen seurakunta Kotkan kaupungin alueella. Seurakunta muodostettiin vuoden 2017 alussa kolmesta seurakunnasta (Kotka, Kymi ja Langinkoski), jotka aikaisemmin muodostivat Kotka–Kymin seurakuntayhtymän. Seurakunta kuuluu Mikkelin hiippakuntaan.Armon sanoja ja rakkauden tekoja Vuoden 2024 lopussa Kotka–Kymin seurakuntaan kuului yhteensä 29 441 jäsentä, mikä oli noin 58,6 prosenttia Kotkan asukkaista. Jäsenmäärä on ollut laskussa lähes koko 2000-luvun ajan. ==Kirkot== *Kotka–Kymin seurakunnassa on neljä kirkkoa: **Kotkan kirkko **Haapasaaren kirkko **Kymin kirkko **Langinkosken kirkko ==Siunauskappelit== Siunauskappelit kuuluivat kaikki silloiseen Kymin seurakuntaan. *Laajakosken kappeli *Metsäkulman kappeli *Parikan kappeli ==Sukupuolineutraalin avioliittolain vaikutukset== Kotka–Kymin seurakunnan kirkkoneuvosto linjasi helmikuussa 2017 reaktiona maaliskuun alussa voimaan tulleeseen sukupuolineutraaliin avioliittolakiin, ettei samaa sukupuolta olevia pareja saa vihkiä tai siunata, eikä heidän puolestaan tai kanssaan saa rukoilla seurakunnan kirkoissa.Yle - Seurakunta päätti sulkea homopareilta kaikkien kirkkojensa ovet – parien kanssa ei saa edes rukoilla: "Jumalan tahto on selkeä ja täydellinen" Kirkkoneuvosto päätti myös, että samaa sukupuolta olevien parien kuulutuksia ei lueta jumalanpalveluksissa eikä heidän nimiään julkaista kirkollisissa ilmoituksissa. Seurakunnasta erosi poikkeuksellisen paljon jäseniä kirkkoneuvoston päätöstä seuranneina päivinä.Kymen Sanomat - Kotka-Kymin seurakunnassa tuli eropiikki kirkkoneuvoston viimeviikkoisen päätöksen jälkeen Marraskuussa 2020 kirkkoneuvosto päätti, että seurakunnan tiloissa voidaan pitää rukoushetkiä samaa sukupuolta olevien parien kanssa tai heidän puolestaan. Muutos hyväksyttiin kirkkoneuvostossa vasta äänestyksen jälkeen. == Katso myös == * Karhulan helluntaiseurakunta * Kotkan helluntaiseurakunta ==Lähteet== *Kotka–Kymin seurakunta ===Viitteet=== Luokka:Mikkelin hiippakunnan seurakunnat Luokka:Kotkan seurakunnat
Wekusko Subdivision

Wekusko Subdivision on Kanadan rataverkkoon kuuluva OmniTRAX-konsernin tytäryhtiön Hudson Bay Railwayn hallinnoima 220 kilometrin pituinen rautatieosuus Manitoban provinssissa Kanadassa. The Pas'sta Wabowdeniin johtava rataosa muodostaa eteläisen osuuden Hudsoninlahdelle johtavasta nk. The Bayline -rautatiestä. The Pas'sta alkavan Hudson Bay Railwayn rakensi alun perin Kanadan hallitus, ja rataosuus The Pas'n ja Gillamin välillä avattiin liikenteelle vuonna 1918. Rataosalla liikennöi Winnipegin ja Churchillin välinen VIA Railin henkilöjunavuoro, Hudson Bay. Juna liikennöi kahtena päivänä viikossa kumpaankin suuntaan. Tavaraliikenne on vähäistä, mutta elonkorjuuaikaan tapahtuva vientiin menevän viljan vuoksi liikenne on vilkasta. Vientivilja viedään rautateitse Churchillin satamaan, josta se laivataan 14 viikkoa kestävän sesongin aikana. Muu liikenne käsittää raakapuun sekä malmin kuljetusta. ==Lähteet== Luokka:Hudson Bay Railway
Manu del Moral

__notoc__ Manuel del Moral Fernández eli Manu (s. 25. helmikuuta 1984 Jaén, Espanja) on espanjalainen jalkapalloilija, pelipaikaltaan hyökkääjä. Hän edustaa Espanjan korkeimmalla sarjatasolla Primera Divisiónissa pelaavaa Eibaria. == Seurajoukkueura == Real Jaénista lähtöisin oleva Manu nousi ammattilaistasolle madridilaisseura Atléticossa, jonne hän siirtyi vuonna 2002. Vuodet Atléticossa kuluivat pääasiassa seuran B-joukkueessa sekä lainalla toiseksi korkeimmalla sarjatasolla Segunda Divisiónissa pelanneessa Recreativossa. Ensiesiintymisensä korkeimmalla sarjatasolla Primera Divisiónissa hän teki 22. joulukuuta 2005 ottelussa Osasunaa vastaan, ja kaudella 2005–2006 hän pelasi kaikkiaan viidessä liigaottelussa Atléticon edustusjoukkueessa. Kesällä 2006 Manu siirtyi Getafeen osana kauppaa, jossa Atlético hankki Mariano Pernían. Getafessa hän vakiinnutti asemansa pääsarjatason pelaajana. Hän ylsi seuran kanssa kausilla 2006–2007 ja 2007–2008 kahdesti peräkkäin Espanjan cupin Copa del Reyn loppuotteluun ja jälkimmäisellä kaudella myös UEFA-cupin puolivälieriin. Hän on 37 maalillaan Getafen lyhyen Primera-historian paras maalintekijä. Kaudeksi 2011–2012 Manu siirtyi Sevillaan. == Maajoukkueura == Manu on pelannut Espanjan nuorten maajoukkueissa. Hän kuului joukkueeseen, joka voitti Välimeren kilpailuiden jalkapalloturnauksen Almeríassa vuonna 2005. Hän sai kutsun Espanjan A-maajoukkueeseen toukokuussa 2011. == Lähteet == * === Viitteet === == Aiheesta muualla == * Manun tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1984 syntyneet Luokka:Elävät henkilöt
Vesi jota pelkäät

Vesi jota pelkäät on Viikate-yhtyeen kolmas single albumilta Unholan urut. Singlen sijoitus Suomen virallisella singlelistalla oli avausviikollaan 2. Nimikkokappaleen lisäksi single sisältää kappaleen "Toistalo", joka ei esiinny albumilla. ==Kappaleet== # # Luokka:Viikatteen kappaleet Luokka:Vuoden 2005 kappaleet
Flin Flon Subdivision

Flin Flon Subdivision on Kanadan rataverkkoon kuuluva OmniTRAX-konsernin tytäryhtiön Hudson Bay Railwayn hallinnoima noin 140 kilometrin pituinen rautatieosuus Manitoban provinssissa Kanadassa. Rautatie yhdistää Manitoban ja Saskatchewanin provinssien rajalla sijaitsevan Flin Flonin kaivoskaupungin The Pas'n kaupunkiin. Rataosa on valmistunut vuonna 1928, ja sillä kuljetetaan pääasiassa kuparirikastetta sekä kuparimalmia Flin Flonissa sijaitsevalta HudBay Mineralsin kaivokselta ja rikastamolta. Muu tavaraliikenne on pääasiassa raakapuun kuljetuksia. The Pas'n ja Sherritt Junctionin välistä rataosaa käyttää myös The Pas'n ja Pukatagawanin välillä liikennöivä henkilöjuna. ==Lähteet== Luokka:Hudson Bay Railway
Aršan (Burjatia)

Aršan () on kylpyläpaikkakunta Burjatian tasavallan Tunkan piirissä Venäjällä, lähellä Mongolian rajaa. Aršanin taajama on nykyisin samannimisen maalaiskunnan keskus. Se sijaitsee maanteitse 137 kilometriä Siperian radan Sljudjankan asemalta länteen. Paikkakunta on noin 900 m:n korkeudessa, Itäisten Sajanvuorten Tunkan harjanteen juurella, Kyngarga-joen varrella. Ilmasto on ankaran mannermainen. Aršanissa on parantavina pidettyjä kivennäisvesilähteitä, joiden vettä käytetään kylpemiseen ja juomiseen. Kivennäisveden avulla hoidetaan ruoansulatus- ja verenkiertoelinten sairauksista sekä aineenvaihdon häiriöistä kärsiviä potilaita. Neuvostoliiton aikana Aršanin kylpylällä oli valtakunnallisen kylpylän status (kurort gosudarstvennogo znatšenija). Nykyään paikkakunnalla on kaksi parantolaa ja lukuisia majoitusliikkeitä. ==Lähteet== ==Aiheesta muualla== * Aršanin kylpylä Tunkan piirin sivustolla * О курорте Аршан и многом другом Information portal Baikal Lake Luokka:Kylpylät Luokka:Tunkan piiri
Aršan

Aršan tarkoittaa seuraavia asioita: * Aršan, kylpylä Burjatian tasavallassa Venäjällä * Aršan, kylä Kalmukian tasavallassa Venäjällä
Cranberry Portagen rautatieasema

Cranberry Portagen rautatieasema on rautatieliikennepaikka Kanadan rataverkkoon kuuluvalla OmniTRAX-konsernin tytäryhtiön Hudson Bay Railwayn omistamalla rataosalla The Pas – Flin Flon. Liikennepaikka sijaitsee Cranberry Portagen kylässä Manitobassa, noin 88 kilometriä pohjoiseen The Pas'n kaupungista. Cranberry Portagen asemarakennuksen rakennutti Canadian National Railway Flin Floniin johtavan vuonna 1928 liikenteelle avatun rautatien rakennustöiden yhteydessä. Ensimmäinen asemarakennus tuhoutui höyryveturin sytyttämästä kipinästä alkunsa saaneessa metsäpalossa 4. kesäkuuta 1929. Asemarakennus sai perinneaseman luokituksen vuonna 1992, mutta se on huonokuntoinen. Laituria käytetään edelleen matkustajaliikenteessä. ==Lähteet== Luokka:Hudson Bay Railway Luokka:Manitoban rautatieliikennepaikat
Sosigenes (stoalainen)

Sosigenes (; 100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli Antipatros Tarsoslaisen oppilas. Sosigeneestä ja hänen ajattelustaan ei tiedetä paljoakaan. Diogenes Laertioksen teoksen Merkittävien filosofien elämät ja opit kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Aleksanteri Afrodisiaslaisen mukaan Sosigenes sai vaikutteita aristotelismista ja muokkasi stoalaisia oppeja sen mukaisesti.Gottschalk, H. B.: ”Aristotelian Philosophy in the Roman World”. Teoksessa == Lähteet == Luokka:Antiikin kreikkalaiset filosofit Luokka:Stoalaiset filosofit Luokka:100-luku eaa.
Gustaf Lundahl (kauppaneuvos)

Gustaf Lundahl (21. tammikuuta 1783 Messukylä – 20. elokuuta 1846 Tampere) oli suomalainen Tampereella vaikuttanut kauppias ja kauppaneuvos. == Elämäkerta == Lundahlin vanhemmat olivat Ruotsin Smålandista Tampereelle muuttanut kauppias Birger Lundahl ja Anna Katarina Ahlberg. Koulut käytyään hän aloitti uransa isänsä palveluksessa ja vuonna 1809 hän peri isänsä Kauppakatu 10:ssä sijainneen kauppaliikkeen. Lundahl kuului Tampereen merkittävimpiin kauppiaisiin ja hänen liikkeensä oli laajimmillaan 1830-luvulla. Kauppaliikkeen lisäksi Lundahlilla oli tiilitehdas Nalkalassa ja hän omisti Messukylässä sijainneet Haiharan ja Ylisen tilat. Lundahl kuului Tampereen kaupunginvanhimpiin 1819–1843. Hän sai kauppaneuvoksen arvon 1826 ja Pyhän Stanislauksen ritarikunnan III luokan merkin 1835. Keisari Aleksanteri I asui Lundahlin luona vieraillessaan Tampereella syksyllä 1819 ja Lundahl toimi keisarin oppaana tämän tutustuessa Tammerkoskeen. J. J. Nervander toimi perheessä kotiopettajana ja J. L. Runeberg vieraili Lundahlien luona useaan otteeseen. Lundahl aloitti ensimmäisenä suomenkielisten kirjojen myynnin Tampereella ja hän jakoi jopa ilmaiseksi ystävänsä Jaakko Juteinin kirjoja yleisölle. Lundahl avusti myös James Finlaysonia tämän perustaessa puuvillatehdastaan Tampereelle. Hän muun muassa osti keinottelun estämiseksi ennakkoon tehtaan tarvitsemat tontit Tammerkosken rannalta ja myi ne valtiolle ostohintaan. Valtio puolestaan luovutti tontit Finlaysonille ilmaiseksi. Aleksanteri I:n mainittiin nauttineen vierailunsa aikana 1819 kahvia Lundahlin talon pihassa sijainneessa empiretyylisessä paviljongissa. Puutarhakatu 17:ssa Tampereen Vapaaseurakunnan omistamalla tontilla sijainnut paviljonki siirrettiin syyskuussa 1939 uudisrakennuksen tieltä Nokialle varatuomari Ossian Procopén omistaman Viikin kartanon puutarhaan. Siirron yhteydessä paviljongin lahonnut lattiaosa jouduttiin uusimaan. Hämeen Museoseura oli esittänyt Tampereen kaupungille, että paviljonki olisi siirretty Näsipuistoon paikalle, josta Aleksanteri I tarkasteli Tammerkosken kuohuja mutta esitys tuli hylätyksi.N.s. Lundahlin paviljonki siirretty Wiikin kartanoon, Nokian Uutiset, 28.09.1939, nro 39, s. 1, Kansalliskirjaston digitaaliset aineistot. Viitattu 04.06.2024N.s. Lundahlin paviljonki siirretty Wiikin kartanoon, Aamulehti, 24.09.1939, nro 257, s. 6, Kansalliskirjaston digitaaliset aineistot. Viitattu 04.06.2024Keisari Aleksanteri I:n paviljonki Tampereella, Aamulehti, 05.06.1939, nro 148, s. 3, Kansalliskirjaston digitaaliset aineistot. Viitattu 04.06.2024 Lundahl oli naimisissa vuodesta 1809 Anna Charlotta Rungin kanssa. Heidän lapsiaan olivat: * Augusta Lundahl, Lauantaiseurassa mukana ollut runoilija * Gustaf Lundahl, Helsingin yliopiston tähtitieteen professori * Karl Lundahl, lääkäri ja luonnontutkija Gustaf Lundahl on haudattu Tampereen vanhalle hautausmaalle, jonka paikalla sijaitsee nykyään Pyynikin kirkkopuisto. == Lähteet == * * Jari P. A. Niemelä : Gustaf Lundahl oli Tampereen mahtimiehiä == Viitteet == Luokka:Suomalaiset liikemiehet Luokka:Kauppaneuvokset Luokka:Vuonna 1783 syntyneet Luokka:Vuonna 1846 kuolleet
Viulukonsertto nro 4 (Merikanto)

Neljäs viulukonsertto on Aarre Merikannon (1893–1958) viimeinen viulukonsertto.Meet the Composer – Aarre Merikanto -levyn (Finlandia Records, 1996) vihkonen Se toi säveltäjälle ensimmäisen palkinnon Kulttuurirahaston sävellyskilpailussa vuonna 1954.Seppo Heikinheimo: Aarre Merikanto: säveltäjänkohtalo itsenäisessä Suomessa, s. 487 (1985) (ISBN 951-0-13319-1) == Osat == # Allegro # Largo # Allegro giosamente == Lähteet == Luokka:Aarre Merikannon teokset Luokka:1950-luvun musiikkiteokset Luokka:Viulukonsertot
Viulukonsertto nro 2 (Merikanto)

Aarre Merikannon (1893–1958) toinen viulukonsertto on vuodelta 1925. Se esitettiin ensi kertaa vasta säveltäjän kuoleman jälkeen, syksyllä 1959.Meet the Composer – Aarre Merikanto -levyn (Finlandia Records, 1996) vihkonen == Osat == # Largo # Adagio # Vivace == Lähteet == Luokka:Aarre Merikannon teokset Luokka:1920-luvun musiikkiteokset Luokka:Viulukonsertot
Gustaf Lundahl (tähtitieteilijä)

Gustaf Lundahl (5. tammikuuta 1814 Tampere – 28. joulukuuta 1844 Helsinki) oli suomalainen tähtitieteilijä ja Helsingin yliopiston tähtitieteen professori.Yrjö Kotivuori, Ylioppilasmatrikkeli 1640–1852: Gustaf Lundahl. Verkkojulkaisu 2005. Luettu 19.3.2023. Lundahlin vanhemmat olivat kauppaneuvos Gustaf Lundahl ja Anna Charlotta Rung. Hänen sisarensa oli Lauantaiseurassa vaikuttanut runoilija Augusta Lundahl ja veljensä lääkäri, luonnontutkija Karl Lundahl. Gustaf Lundahl pääsi ylioppilaaksi 1828 ja valmistui filosofian kandidaatiksi ja maisteriksi 1836 sekä lisensiaatiksi ja tohtoriksi 1840. Hän opiskeli tähtitiedettä Bonnissa Friedrich Wilhelm August Argelanderin johdolla 1838–1840 tehden havaintoja tähdenpeitoista ja muuttuvista tähdistä. Hän julkaisi täällä kaksi tutkimusta, ensimmäisessä hän laski 2. joulukuuta 1839 löytyneen komeetan rataelementit ja toinen tutkimus käsitteli Auringon liikettä kohti apeksia. Lundahl opiskeli sitten Pulkovassa Friedrich Georg Wilhelm von Struven johdolla vuodesta 1840 alkaen. Pulkovassa Lundahl määritti aberraatio- ja nutaatiovakioille uudet arvot. Lundahl toimi Helsingin yliopiston tähtitieteen professorina 1842–1844. Lundahl kuoli jo 30-vuotiaana sairastuttuaan 1844. Hänet on haudattu Helsingin Hietaniemen hautausmaalle. == Lähteet == * Helsingin yliopiston opettaja- ja virkamiesmatrikkeli 1640-1917, osa H–O * Observatorio 150 vuotta : Helsingin observatorio Argelanderin jälkeen. Tähtitieteen vaiheita Helsingin yliopistossa. == Viitteet == == Aiheesta muualla == * Luokka:Suomalaiset tähtitieteilijät Luokka:Helsingin yliopiston professorit Luokka:Vuonna 1814 syntyneet Luokka:Vuonna 1844 kuolleet Luokka:Suomalaiset professorit
Aune Häme

Aune Häme (oik. Salminen, o.s. Hämäläinen; ) oli suomalainen näyttelijä, Ville Salmisen puoliso vuosina 1934–1948 ja Ville-Veikko Salmisen äiti. == Filmografia == Vuosi Elokuva Rooli 1938 Poikamiesten holhokki nainen B Helenan kutsuilla 1939 Hätävara Sirkka 1939 Vihreä kulta Lotte 1940 Ketunhäntä kainalossa Mirkku, kassaneiti 1940 Kyökin puolella nainen rannalla 1941 Kaivopuiston kaunis Regina Susanna 1943 Neiti Tuittupää sairaanhoitaja Saima Solmu 1943 Varjoja Kannaksella rouva Berg 1943 Keinumorsian tyttö tivolissa 1944 Hiipivä vaara rouva Andersson 1945 Mikä yö! Vappu von Törner 1955 Pastori Jussilainen herännäinen 1964 Harha-askel ”juoppotohtorin” vaimo == Lähteet == Luokka:Suomalaiset näyttelijät Luokka:Vuonna 1909 syntyneet Luokka:Vuonna 1960 kuolleet
UBE1

UBE1 () on geeni, joka määrää ei-kädellisten nisäkkäiden sukupuolen. UBE1 tunnetaan myös nimellä UBA1. Kädellisillä vastaava geeni on Sry. == Aiheesta muualla== * UBE1 Genecards.org-sivustolla Luokka:Geenit
Sinfonia nro 2 (Madetoja)

Leevi Madetoja (1887–1947) alkoi säveltää toista sinfoniaansa (op. 35) pian ensimmäisen valmistuttua. Säveltäjä viimeisteli teostaan Oulunsalon Karhuojalla ja sai sen valmiiksi vuonna 1918. Sinfonia esitettiin ensimmäistä kertaa saman vuoden joulukuun 17. päivänä.Meet the Composer – Leevi Madetoja -levyn (Finlandia Records, 1996) vihkonen == Osat == # Allegro moderato # Andante # Allegro non troppo # Andantino Andante-osaan säveltäjän kerrotaan saaneen oboen ja käyrätorven aiheet oulunsalolaiselta paimentytöltä. Toisen sinfoniansa ohella Madetoja sävelsi Oulunsalossa kesällä 1918 laulut Tuhanten rantain partahilla ja Etelä-Pohjanmaan laulu. == Lähteet == == Aiheesta muualla == * Fimic.fi: Leevi Madetojan orkesteriteokset * Sivu 89 Luokka:Leevi Madetojan teokset Luokka:Sinfoniat Luokka:1910-luvun musiikkiteokset
Lisävalot

Lisävaloilla tarkoitetaan autoon tai muuhun moottoriajoneuvoon jälkikäteen asennettavia valoja. Lisävaloja käytetään tyypillisesti jos ajoneuvon alkuperäiset valot eivät ole tarvittavan tehokkaat, tai jos ajoneuvoon tehdyt rakenteelliset muutokset lisäävät valaisun tarvetta tai huonontavat alkuperäisten valaisimien toimivuutta. Lisävalot käyttävät useimmiten ajoneuvon omaa sähköjärjestelmää ja toimivat siten 12 tai 24 voltin jännitteellä, mutta esimerkiksi moottoripyörissä voidaan käyttää lisävaloja, joilla on erillinen akku. Lisävaloja valmistavat muun muassa Bosch ja Hella. ==Lainsäädäntö henkilöautojen osalta== Lisäkaukovalojen asennuksessa on otettava huomioon niin sanottu referenssiluku, joka saa olla yhtäaikaa päällä olevilla kaukovaloilla 100. Ennen 24. lokakuuta 2009 tämä suurin sallittu luku oli vuoden 1980 jälkeen rekisteröidyille autoille 75 ja ennen vuotta 1980 rekisteröidyille autoille 100. Ennen vuotta 1980 rekisteröityjen autojen osalta uusi säännös ei tuonut muutoksia. Referenssiluku on merkitty valaisimen lasiin. == Lähteet == Luokka:Autotarvikkeet
Carla Kihlstedt

Carla Kihlstedt (s. Lancaster, Pennsylvania) on yhdysvaltalainen viulisti, laulaja ja moni-instrumentalisti. Kihlstedt on Tin Hat Trion (nykyisin Tin Hat), Sleepytime Gorilla Museumin ja The Book of Knotsin perustajajäsen. Muita hänen projektejaan ovat 2 Foot Yard, Charming Hostess ja Carla Kihlstedt & Satoko Fujii. Hän on työskennellyt myös muun muassa Tom Waitsin ja Fred Frithin kanssa ja esiintynyt useilla levytyksillä vierailijana tai taustamuusikkona. Kihlstedt on opiskellut Peabody Conservatory of Musicissa, San Francisco Conservatory of Musicissa ja Oberlin Conservatory of Musicissa. ==Diskografia== ===Charming Hostess=== *1999 - Eat *2004 - Sarajevo Blues *2005 - Punch ===Tin Hat=== *1999 - Memory Is an Elephant *2000 - Helium *2002 - The Rodeo Eroded *2004 - Book of Silk *2007 - The Sad Machinery of Spring ===Sleepytime Gorilla Museum=== *2001 - Grand Opening and Closing (uusintapainos 2006) *2003 - Live *2004 - Of Natural History *2005 - The Face DVD **Shinichi Momo Kogan kanssa *2007 - In Glorious Times ===2 Foot Yard=== *2003 - 2 Foot Yard *2008 - Borrowed Arms ===The Book of Knots=== *2004 - The Book of Knots *2007 - Traineater ===Carla Kihlstedt & Satoko Fujii=== *2007 - Minamo *2009 - Kurai Kawa~Black River ===Carla Kihlstedt & Shahzad Ismaily=== *2004 - Flying Low ===Carla Kihlstedt, Matthias Bossi & Dan Rathbun=== *2008 - Ravish and Other Tales for the Stage ===Vierailijana tai taustamusikkona=== *1998 - 12 Minor - Ben Goldberg *1999 - California - Mr. Bungle *1999 - Blue - Third Eye Blind *1999 - Pokey in the Bobo - Baby Snufkin *2000 - American Pi - Austin Willacy *2001 - This Ungodly Hour - Mumble & Peg *2002 - Alice - Tom Waits *2002 - Trilectic - Jewlia Eisenberg *2003 - Dalaba Frith Glick Rieman Kihlstedt - Erik Glick Rieman Group *2004 - I'm Gonna Stop Killing - Carla Bozulich *2004 - Timelines - Lesli Dalaba *2005 - Tommyland: The Ride - Tommy Lee *2005 - Love Songs - Peter Garland *2006 - There Be Squabbles Ahead - Stolen Babies *2006 - The Door, the Hat, the Chair, the Fact - Ben Goldberg *2006 - Orphans: Brawlers, Bawlers & Bastards - Tom Waits *2007 - The Happy End Problem - Fred Frith *2007 - A Distant Youth - Wu Fei *2007 - A Handful of World; Kafka Songs - Lisa Bielawa *2007 - Two Rooms of Uranium Inside 83 Markers - Moe! Staiano's Moe!kestra! *2008 - Unsquare - Maybe Monday *2008 - Diana and James - Greg Copeland *2009 - Nowhere, Sideshow, Thin Air - Fred Frith ==Aiheesta muualla== * Virallinen sivusto * * Sleepytime Gorilla Museumin virallinen sivusto * Tin Hat Trion virallinen sivusto * 2 Foot Yardin virallinen sivusto * Epävirallinen Carla Kihlstedt -sivusto * Haastattelu Hitchhiking Off the Map -radio-ohjelmassa * Bowed Radion vieraana Luokka:Yhdysvaltalaiset viulistit Luokka:Yhdysvaltalaiset laulaja- lauluntekijät Luokka:Syntymävuosi puuttuu Luokka:Elävät henkilöt
Sherridon Subdivision

Sherridon Subdivision (myös Sherritt Gordon Line) on Kanadan rataverkkoon kuuluva rautatieosuus Manitoban provinssin keskiosassa. Rataosan pituus on noin 298 kilometriä, ja se johtaa Cranberry Portagen pohjoispuolella sijaitsevalta Sherritt Junctionin risteysasemalta Sherridonin ja Pukatawaganin kautta Lynn Laken kaupunkiin. Rataosan on rakentanut Canadian National Railway, ja se on valmistunut kahdessa osassa. Vuonna 1929 valmistui Sherritt Junctionin ja Sherridonin välinen osuus, joka rakennettiin alueelle perustetun kultakaivoksen kuljetustarpeita varten. Vuonna 1954 valmistui jatko-osuus Pukatawaganin kautta Lynn Lakeen, josta oli löydetty kultaa, nikkeliä ja kuparia. Vuonna 1997 Canadian National Railway myi rataosan yhdessä viiden muun rataosan kanssa coloradolaiselle OmniTRAX-konsernille, joka alkoi liikennöidä hankkimillaan rataosilla nimen Hudson Bay Railway alla. 1\. huhtikuuta 2006 OmniTRAX myi Sherridon Subdivisionin Kanadan alkuperäiskansojen muodostamalle Keewatin Railway Companylle 6,65 miljoonan Kanadan dollarin hintaan. ==Lähteet== ==Aiheesta muualla== * Building the Sherritt Gordon Line Luokka:Manitoban rautatieliikenne
Alameda Community Learning Center

Alameda Community Learning Center (Aiemmin Arthur Andersen Community Learning Center) on julkinen koulu Alamedan koulupiirissä Alamedan piirikunnassa Kaliforniassa. Koulussa opiskelevat vuosiluokat 6-12. Se perustettiin vuonna 1992. Koululla on 242 oppilasta. == Katso myös == * Alamedan koulupiiri == Lähteet == == Aiheesta muualla == *Koulun viralliset kotisivut Luokka:Yhdysvaltalaiset oppilaitokset Luokka:Alamedan piirikunnan koulutus Luokka:Alamedan piirikunnan rakennukset ja rakennelmat
Basileides (stoalainen)

Basileides (; 100-luku eaa.) oli antiikin kreikkalainen stoalaiseen koulukuntaan kuulunut filosofi. Basileideen elämästä ei tiedetä mitään. Diogenes Laertioksen teoksen Merkittävien filosofien elämät ja opit kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Basileideen sijoitus luettelossa viittaa siihen, että hän eli suunnilleen Antipatros Tarsoslaisen aikaan. Basileides tunnetaan pääosin eräästä Sekstos Empeirikoksen tekemästä maininnasta. Sekstoksen mukaan ”Basileides ja hänen seuraajansa kielsivät aineettoman [entiteetin] olemassaolon”.Sextus Empiricus, Adv. Math. vii. 258. Teoksessa Tämä maininta sijoittuu asiayhteyteen, jossa käsitellään stoalaista teoriaa kielestä. Stoalaisten mukaan jokainen mielekäs lausuma sisältää kolme asiaa: lausutut äänteet; asia, johon äänteillä viitataan tai jota niillä kuvataan; sekä aineeton entiteetti, lekton, joka kulkee kielen mukana. Basileides kielsi siis lektoneiden olemassaolon. == Lähteet == Luokka:Antiikin kreikkalaiset filosofit Luokka:Stoalaiset filosofit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Viisasten kivi (albumi)

__NOTOC__ Viisasten kivi on suomalaisen rap-artisti Opaalin ensimmäinen studioalbumi, joka julkaistiin 4. huhtikuuta 2007 Turnin’ Recordsin kautta. == Taustatietoa == Albumin tuotannosta vastaavat Skem, Jon, Matlab, Haukka & Puolinelsoni, Jazzy-O sekä Tiedemies. Levyllä vierailivat Juju, Puukko-B ja Idän Ihme. Albumilta on julkaistu yksi single "Kaikki on saatava" ja siitä on julkaistu myös musiikkivideo. Videon lopulla on pätkä "Pyöveli"-kappaletta. Albumi julkaistiin Opaalin huumausainerikoksiin liittyvän ehdonalaisen aikana. == Arvostelut == Helsingin Sanomat ristiriitainen Tuoreet Platat Helsingin Sanomat ja suomalaiseen hip hopiin keskittyvä Tuoreet Platat -sivusto kritisoivat albumin sanoituksia itseääntoistaviksi, persoonattomiksi ja kankeiksi ja antoivat myös moitetta Opaalin rikollisimagolle. Kiitosta sai kuitenkin artistin tekninen osaaminen sekä albumin omintakeinen tuotantopuoli. == Kappaleet == # # # # # # # # # # # # # == Tuottajat == * Skem: 1, 6 ja 7 * Jon: 2 ja 4 * Matlab: 3 ja 12 * Haukka & Puolinelsoni: 5 * Jazzy-O: 8, 9 ja 11 * Jon & Matlab: 10 * Tiedemies: 13 == Lähteet == Luokka:Vuoden 2007 esikoisalbumit Luokka:Opaalin albumit Luokka:Jazzy-O:n tuottamat albumit Luokka:Tiedemiehen tuottamat albumit
Satoko Fujii

on japanilainen avant-garde jazz -pianisti ja säveltäjä. Fujii alkoi soittaa pianoa 4-vuotiaana, ja sai klassisen koulutuksen 20-vuotiaaksi saakka, jolloin hän kiinnostui jazzista ja improvisaatiosta. Fujii muutti Yhdysvaltoihin vuonna 1985, ja valmistui Berklee College of Musicista Bostonissa 1987 ja palasi Japaniin. Hän palasi taas Yhdysvaltoihin vuonna 1993 ja suoritti tutkinnon New England Conservatory of Musicissa 1996. Fujii on levyttänyt muun muassa Tatsuya Yoshidan, Natsuki Tamuran, Elliott Sharpin, Takayuki Katōn ja Carla Kihlstedtin kanssa. ==Aiheesta muualla== * Virallinen sivusto * Satoko Fujii MySpace-sivustolla * Haastattelu allaboutjazz.com-sivustolla Luokka:Japanilaiset jazzpianistit Luokka:Jazzmusiikin säveltäjät Luokka:Vuonna 1958 syntyneet Luokka:Elävät henkilöt